ข่าวประชาสัมพันธ์

สำนักงานพัฒนาสังคมและความมั่นคงของมนุษย์จังหวัดนครศรีธรรมราช

เรื่อง โครงการเงินอุดหนุนเพื่อการเลี้ยงดูเด็กแรกเกิด ประจำปีงบประมาณ พ.ศ. ๒๕๕๙

-----------------------------

โครงการเงินอุดหนุนเพื่อการเลี้ยงดูเด็กแรกเกิด เป็นความตั้งใจของรัฐบาลที่จะช่วยแบ่งเบาค่าใช้จ่ายในการเลี้ยงดูเด็กของครอบครัวที่ยากจน โดยจะให้เงินอุดหนุนแก่แม่ของเด็ก ๔๐๐ บาท ต่อคน ต่อเดือน เป็นเวลา ๑๒ เดือน พ่อแม่สามารถใช้เงินอุดหนุนนี้ให้เป็นประโยชน์ต่อลูกน้อย เช่น ค่าเดินทางไปรับบริการสาธารณสุข ค่าอาหารที่มีประโยชน์สำหรับแม่ในช่วงเลี้ยงลูกด้วยนมแม่ ฯลฯ ซึ่งจะส่งผลให้เด็กทุกคนเติบโตอย่างมีคุณภาพ

จึงขอเชิญชวนให้หญิงตั้งครรภ์ทีมีคุณสมบัติดังต่อไปนี้ ลงทะเบียนเพื่อแสดงความจำนงค์ ขอรับเงินอุดหนุนเพื่อการเลี้ยงดูเด็กแรกเกิด ตั้งแต่ **วันที่ ๑๕ กันยายน ๒๕๕๘ – ๓๑ มีนาคม ๒๕๕๙ ณ เทศบาล หรือ องค์การบริหารส่วนตำบล ที่อาศัยอยู่ปัจจุบัน**

**คุณสมบัติ**

๑.หญิงตั้งครรภ์ที่มีกำหนดคลอดบุตร ระหว่างวันที่ ๑ ตุลาคม ๒๕๕๘ – ๓๐กันยายน ๒๕๕๙

๒.ไม่เป็นผู้ที่ได้รับสวัสดิการหรือสิทธิ์ประโยชน์อื่นใดจากหน่วยงานของรัฐ หรือวิสาหกิจ ได้แก่ เงินสงเคราะห์บุตรจากกองทุนประกันสังคม สวัสดิการข้าราชการ หรือรัฐวิสาหกิจ และไม่อยู่ในความดูแลของหน่วยงานรัฐ เช่น สถานสงเคราะห์ บ้านพักเด็กและครอบครัว

๓ บุตรมีสัญชาติไทย (บิดามารดา หรือฝ่ายใดฝ่ายหนึ่งมีสัญชาติไทย)

๔. อยู่ในครัวเรือนยากจนและครัวเรือนที่เสี่ยงต่อความยากจน

(มีรายได้ต่ำกว่า ๓,๐๐๐ บาท ต่อคน ต่อเดือน หรือ ๓๖,๐๐๐ บาท ต่อคน ต่อปี)

**เอกสารหลักฐานประกอบการลงทะเบียน มีดังนี้**

1. แบบลงทะเบียนเพื่อขอรับสิทธิ์ฯ ( แบบ ดร.๐๑ )
2. แบบรับรองสถานะของครัวเรือน ( แบบ ดร.๐๒ )
3. สำเนาบัตรประจำตัวประชาชนของหญิงตั้งครรภ์
4. สำเนาเอกสารการฝากครรภ์ / สมุดบันทึกสุขภาพแม่และเด็กหน้า ๑

-2-

๕. สำเนาสูติบัตรเด็กแรกเกิด (นำมายื่นหลังจากคลอดบุตร)

๖. สำเนาสมุดบัญชีธนาคารกรุงไทย (กรณีประสงค์รับผ่านบัญชีธนาคาร)

**การรับเงิน**

1. รับเงินสด ณ สำนักงานพัฒนาสังคมและความมั่นคงของมนุษย์จังหวัด

(สามารถมอบอำนาจให้ผู้อื่นรับแทน)

1. รับผ่านบัญชีธนาคารกรุงไทย (นำสำเนาสมุดบัญชีธนาคารที่มีหน้าแสดงหมายเลขบัญชีและชื่อผู้รับเงินมายื่นเข้าบัญชีผู้เลี้ยงดูเด็กได้)

**หมายเหตุ** **กรณีมอบอำนาจในการรับเงิน ให้นำหนังสือมอบอำนาจและสำเนาบัตรประจำตัวประชาชนของผู้มอบอำนาจมายื่นด้วย**

**สอบถามข้อมูลเพิ่มเติมได้ที่ สำนักงานพัฒนาสังคมและความมั่นคงของมนุษย์ จังหวัดนครศรีธรรมราช**